Ego Henricus, Dei gratia Eduensis episcopus, tam futuris quam presentibus notum facio quod Petrus Huldrei et Haymo, sororius ejus, accensierunt monachis Fonteneti nemus quod habebant contiguum finibus Villenarum et Columberii et Puteorum, ad censum quatuor solidorum Pruviniensis monete, reddendorum in septimana penosa, et habuerunt de intragio VIII libras. Hoc autem laudavit uxor ipsius Petri, et Willelmus filius ejus. Hujus rei testes sunt. Andreas Montis Barri, Robertus de Sancta Columba, Symon de Curtange, Haymo Gormundi, Calo de Grinione, Garnerius presbiter et Vaslinus maior Fanii.